31986R3574
L 331/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3574/86 НА КОМИСИЯТА
от 24 ноември 1986 година
за изменение на Регламент (ЕИО) № 2806/79 относно обмена на информация за свинското месо между държавите-членки и Комисията
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2759/75 на Съвета от 29 октомври 1975 г. относно общата организация на пазара на свинско месо (1), последно изменен с Регламент (ЕИО) № 1475/86 (2),и по-специално член 22 от него,
като има предвид, че, считано от 1 август 1986 г., в Общността се установяват котировки за свинското месо съгласно скалата на Общността за класификация на кланични трупове на свине, предвидена с Регламент (ЕИО) № 3220/84 на Съвета (3); като има предвид, че, при все това, държавите-членки могат да продължат да прилагат вместо нея до 31 декември 1988 г. скалата, определена с Регламент (ЕИО) № 2760/75 на Съвета (4),
като има предвид, че Регламент (ЕИО) № 2806/79 на Комисията (5) предвижда обмен между държавите-членки и Комисията на информация относно цените в сектора свинско месо; като има предвид, че е целесъобразно горепосоченият регламент да се измени в светлината на Регламент (ЕИО) № 2342/ 86 на Комисията от 25 юли 1986 г. относно етапа от търговията, към който се отнасят средните цени на трупното свинско месо и относно определяне на преходни правила за прилагане на Регламент (ЕИО) № 3220/84 (6), който предефинира основата за определяне на средната пазарна цена на трупното свинско месо;
като има предвид, че мерките, предвидени в настоящия регламент, са съобразени със становището на Управителния комитет по свинското месо,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 2806/79 се изменя, както следва:
1.
В член 1, параграф 1, буква а) се заменя със следния текст:
„а)
котировките, определени в съответствие с Регламент (ЕИО) № 2342/86 на Комисията (7).
2.
Член 2 се заменя със следния текст:
„Член 2
Веднъж месечно държавите-членки съобщават на Комисията за предходния месец:
-
когато се прилага Регламент (ЕИО) № 3220/84 на Съвета (8) - средните котировки на кланични трупове на свине от търговски категории Е до Р, определени в член 3, параграф 2 от посочения регламент,
-
когато се прилага Регламент (ЕИО) № 2760/75 - средните котировки на кланични трупове на свине от търговски категории Е до IV, определени в приложение I към посочения регламент.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 ноември 1986 година.